Euroopa Liidu Teataja L 338 , 05/12/1990 Lk 0001 - 0002

Soomekeelne eriväljaanne: Peatükk 3 Köide 35 Lk 0177

Rootsikeelne eriväljaanne: Peatükk 3 Köide 35 Lk 0177



Nõukogu määrus (EMÜ) nr 3499/90, 27. november 1990, millega muudetakse määrust nr 136/66/EMÜ õli- ja rasvaturu ühise korralduse kehtestamise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eelkõige selle artikleid 42 ja 43, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: määruse nr 136/66/EMÜ [4] (viimati muudetud määrusega (EMÜ) nr 2902/89 [5]) artikli 5 lõikega 1 on kehtestatud tootmistoetuste garanteeritud maksimumkoguste süsteem; selle süsteemi alusel vähendatakse vastava turustusaasta maksimumkoguse ületamise korral toetuse määra ühiku kohta; turu tasakaalu paremaks tagamiseks ja oliiviõli müügikulude kärpimiseks tuleks seda süsteemi laiendada ka sekkumishinna suhtes; sekkumishinda tuleks siiski vähendada alles järgmisest turustusaastast alates; tuleks määrata kindlaks sellise vähendamise piirid; uuesti tuleks läbi vaadata oliiviõli kogus, mida tootjad ei tohi ületada, juhul kui nad soovivad saada väiketootjatele ettenähtud erisoodustusi; nendele tootjatele tuleks anda täiendavat kindlasummalist tootmistoetust, et leevendada garanteeritud maksimumkoguse ületamisest tuleneda võiva turuhinna langemise mõju; laitmatu haldamise huvides ja tootmistoetuste andmise süsteemi lihtsustamiseks tuleks oliivikasvatajad jagada kahte kategooriasse sõltuvalt sellest, kas tootmine ületab vastavaid oliiviõlikoguseid või mitte; kindlasummaline toetus ühiku kohta tuleks määrata kindlaks nende tootjate jaoks, kelle toodang ei ületa nimetatud kogust, ON VASTU VÕTNUD KÄESOLEVA MÄÄRUSE: Artikkel 1 Määrust nr 136/66/EMÜ muudetakse järgmiselt. 1. Artiklile 4 lisatakse järgmine lõige: "4a. Kui turustusaasta jooksul: - ületab hinnanguline oliiviõlitoodang vastavaks aastaks kehtestatud garanteeritud maksimumkoguse, mida on suurendatud vajaduse korral kooskõlas artikli 5 lõike 1 viienda lõigu punktiga a, vähendatakse järgmise aasta sekkumishinda, kohaldades artikli 5 lõike 1 viienda lõigu punktis b osutatud koefitsienti. Selline vähendamine ei või siiski ületada 3 %, - on oliiviõli tegelik toodang hinnangulisest toodangust väiksem või suurem, suurendatakse või vähendatakse vastavale turustusaastale järgneva teise aasta sekkumishinda, ilma et see piiraks 3 %-lise koefitsiendi kohaldamist turustusaasta kohta. Komisjon vähendab või suurendab esimeses lõigus osutatud sekkumishinda igal aastal enne kõnealuse turustusaasta algust." 2. Artiklis 5: a) asendatakse lõike 1 teises ja kuuendas lõigus arv 400 arvuga 500; b) asendatakse lõige 2 järgmisega: "2. Toetust antakse: - tegelikult toodetud oliiviõli koguse alusel tootjatele, kes toodavad vastaval turustusaastal vähemalt 500 kg oliiviõli, - muudele tootjatele vastavalt kasvatatavate oliivipuude arvule ja tootmispotentsiaalile ning kindla määra järgi kehtestatud saagisele, tingimusel et toodetud oliivid on tegelikult pressitud." 3. Lisatakse järgmine artikkel: "Artikkel 5a 1. Alates 1991/92. turustusaastast antakse artikli 4 lõike 4 punkti a kohaldamisperioodil täiendavat tootmistoetust tootjatele, kelle keskmine toodang on turustusaastas alla 500 kg. Toetuse summa on 3 eküüd 100 kilogrammi kohta. 2. Vajaduse korral võetakse käesoleva artikli üksikasjalikud rakenduseeskirjad vastu artiklis 38 sätestatud korras." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. november 1990 Nõukogu nimel eesistuja V. Saccomandi [1] EÜT C 277, 5.11.1990, lk 1. [2] Arvamus on esitatud 23. novembril 1990 (Euroopa Ühenduste Teatajas seni avaldamata). [3] Arvamus on esitatud 19. septembril 1990 (Euroopa Ühenduste Teatajas seni avaldamata). [4] EÜT 172, 30.9.1966, lk 3025/66. [5] EÜT L 280, 29.8.1989, lk 2. --------------------------------------------------